钦定古今图书集成/明伦汇编/氏族典/第282卷 > 汪玉
## 钦定古今图书集成/明伦汇编/氏族典/第282卷 > 汪玉

按《浙江通志》：“玉字汝成，世居鄞之大雷山，故号雷峰。
正德进士，历湖广按察司佥事，摄辰沅兵备，正永顺
土官罪，更巡武黄。会逆濠反，陷九江，接壤黄、蕲。修城
增埤，募兵，皆越宿而备。巡按毛伯温特疏其才节，擢
郴桂兵备副使。寻以卓异陞佥都御史，巡抚顺天。已
而畿内贼杨恭倡乱，京师震动，玉调参将郝通指授”
方略，不日擒之，乞休。所著有《二书粹义》《书经存疑》《杂
录记》《敝箧留稿》。